暮坐中庭(宋·杨万里)
蚊子因凉减,蝉声入暮多。
有愁无处著,不饮欲如何。
咏琥珀(唐·韦应物)
曾为老茯神,本是寒松液。
蚊蚋落其中,千年犹可觌。
状江南 季夏(唐·范灯)
江南季夏天,身热汗如泉。
蚊蚋成雷泽,袈裟作水田。
细言zhidao(唐·雍裕之)
蚊眉自可托,蜗角岂劳争。
欲效丝毫力,谁知蝼蚁诚。
见学院诸生作诗因和(宋·吕希纯)
骐骥方腾踏,蚊虻敢扑缘。
明年小期集,请看十庐鞭。
题南巢地藏寺(宋·王回之道)
蚊觜生花夜更长,睡乡蝴蝶正悠飏。
山僧不恤秋眠熟,连打钟声到枕旁。
先识一首(宋·刘克庄)
新戒几曾参古德,死人不信有神仙。
蚊虻纵使皆成佛,鸡犬何修得上天。
枕上闻风铃二首 其一(宋·陆游)
毒暑今年倍故常,蚊声四合欲舁床。
老人不办摇团扇答,静听风铃意已凉。
暮宿戍楼诗(宋·赵鼎臣)
蚊雷汗雨夜方初,独卧谯门气少苏。
睡觉不知星斗落,恍然魂梦在江湖。